stanford-oval/wikipedia huggingface dataset:
Nuori ja kaunis
Kappaleet

Nuori ja kaunis – 4.10
Listasijoitukset

| Lista | Paras sijoitus |
| --- | --- |
Suomen virallinen singlelista: 7
Suomen virallinen latauslista: 7
Radiolista: 5
Olavi Räsänen

Atte Olavi Räsänen  (2. tammikuuta 1920 Varkaus – 10. marraskuuta 1974 Mikkeli) oli suomalainen yrittäjä ja yritysjohtaja, joka sai  teollisuusneuvoksen arvonimen.
Räsäsen vanhemmat olivat johtaja Atte Räsänen ja Anna Hyyryläinen ja puoliso Svea Karlsson. Räsänen kävi kansakoulun ja toimi sitten isänsä polkupyöräliikkeen palveluksessa. Vuonna 1946 hän perusti oman puusepänverstaan Mikkeliin. Yritys keskittyi
vanerilaatikoiden ja kuormalavojen valmistamiseen, mutta tuotti myös esimerkiksi parkettia. Liiketoimintaa laajennettiin Räsäsen johdolla hankkimalla saha, perustamalla uusia toimipisteitä ja käynnistämällä vientitoiminta. Räsänen oli osakkaana myös muissa yrityksissä. Vuonna 1962 hän ryhtyi kuljetusliiketoimintaan ja laajensi myös sitä osakkuuksilla ja yrityskaupoilla. Stereolaitteiden kaiutinten valmistajaksi Räsänen ryhtyi 1970-luvun alussa ja tuli siinäkin merkittäväksi yritykseksi Suomessa. Räsänen, jolla oli myös useita alueellisia ja teollisuuden luottamustoimia, sai teollisuusneuvoksen arvonimen vuonna 1971. Räsänen perustamia liiketoimintoja ovat OR group -konsernissa jatkaneet perheen seuraavat sukupolvet.
Myös Olavi Räsäsen poika ja isänsä perustamien yhtiöiden johdossa toiminut Raimo Räsänen sai teollisuusneuvoksen arvonimen.
Aiheesta muualla

OR group: Historia
Noropunatähkä

| Noropunatähkä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Punatähkät Liatris
Laji::  spicata
Kaksiosainen nimi
 Liatris spicata  L. 
Katso myös
   Noropunatähkä Wikispeciesissä   Noropunatähkä Commonsissa 
Infobox OKNimi-testi OK: 
Liatris spicata
Noropunatähkä eli punatähkä (Liatris spicata) on monivuotisena koristekasvina eli perennana viljelty kasvilaji.
Ulkonäkö ja koko

Noropunatähkä kasvaa 40–70 senttimetriä korkeaksi. Sillä on jämäkkä varsi ja purppuranpunainen tähkämäinen kukka, joka avautuu heinä-syyskuussa.
Levinneisyys

Noropunatähkää kasvaa villinä Pohjois-Amerikan itäosissa.
Elinympäristö

Noropunatähkä viihtyy kuivilla ja aurinkoisilla paikoilla.
Aiheesta muualla

Kassu – Kasvien suomenkieliset nimet: (Noro)punatähkä (Liatris spicata)
Suomen Lajitietokeskus: Noropunatähkä – Liatris spicata
Pinkka, Lajintuntemuksen oppimisympäristö: Noropunatähkä (Liatris spicata)
Puutarha.net: (Noro)punatähkä (Liatris spicata)
ITIS: Liatris spicata (englanniksi)
United States Department of Agriculture (USDA): Liatris spicata (englanniksi)
Noah Lyles

| Noah Lyles |
| --- | --- |

Henkilötiedot
Syntynyt: 18. heinäkuuta 1997 (ikä 27) Gainesville, Florida
Kansalaisuus:  Yhdysvallat
Yleisurheilija
Pituus:  180 cm
Paino:  70 kg
Laji:  Pikajuoksu
Valmentaja:  Lance Brauman
Ennätykset:  100 m: 9,79 (2024) 200 m: 19,31 (2022)
 Tietolaatikko päivitetty 4. elokuuta 2024 
Aiheesta muualla
Timanttiliiga
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Pariisi 2024 | 100 metriä |  |
|  Pronssia | Tokio 2020 | 200 metriä |  |
|  Pronssia | Pariisi 2024 | 200 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | 200 m |  |
|  Kultaa | Doha 2019 | 4 × 100 m |  |
|  Kultaa | Eugene 2022 | 200 m |  |
|  Kultaa | Budapest 2023 | 100 m |  |
|  Kultaa | Budapest 2023 | 200 m |  |
|  Kultaa | Budapest 2023 | 4 × 100 m |  |
|  Hopeaa | Eugene 2022 | 4 × 100 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Glasgow 2024 | 60 m |  |
|  Hopeaa | Glasgow 2024 | 4 × 400 m |  |
Noah Lyles (s. 18. heinäkuuta 1997) on yhdysvaltalainen pikajuoksun 100 metrin olympiavoittaja sekä 100 ja 200 metrin matkojen maailmanmestari.
Lyles on saavuttanut alle 20-vuotiaiden maailmanmestaruuden 100 metrillä ja 4 × 100 metrin viestissä 2016. Nuorten olympialaisissa hän voitti kultaa 200 metrillä 2014. Alle 18-vuotiaiden MM-kilpailuissa hän saavutti hopeaa niin sanotussa ruotsalaisviestissä 2013. Dohan MM-kilpailuissa 2019 hän voitti 200 metrin kultaa ajalla 19,83. Pikaviestissä hän juoksi ankkuriosuuden Yhdysvaltojen joukkueessa, joka voitti kultaa maan ennätysajalla 37,10. Tokion 2020 olympialaisissa hän saavutti 200 metrillä pronssia ajalla 19,74. Eugenen MM-kilpailuissa 2022 Lyles voitti 200 metrin maailmanmestaruuden Yhdysvaltain ennätysajalla 19,31. Samalla hän nousi jamaikalaisten Usain Boltin ja Yohan Blaken jälkeen kolmanneksi nopeimmaksi 200 metrin juoksijaksi. Samojen kisojen pikaviestissä hän juoksi toisen osuuden Yhdysvaltojen hopeajoukkueessa. Budapestin MM-kilpailuissa 2023 Lyles voitti 100 metrin maailmanmestaruuden ajalla 9,83 sekä 200 metrin maailmanmestaruuden ajalla 19,51. Lisäksi hän juoksi ankkuriosuuden kultaa voittaneessa Yhdysvaltojen 4 × 100 metrin viestijoukkueessa. Glasgow'n sisäratojen MM-kilpailuissa 2024 hän saavutti hopeaa 60 metrillä ajalla 6,44 ja 4 × 400 metrin viestissä. Pariisin olympialaisissa 2024 hän voitti 100 metrin kultaa ennätyksellään 9,79 ja saavutti 200 metrillä pronssia ajalla 19,70.
Timanttiliigassa hänellä on 22 osakilpailuvoittoa, joista neljä on tullut Timanttiliigan finaaleissa. IAAF World Relays -kilpailuissa hän on saavuttanut hopeaa 4 × 100 metrin viestissä 2019 ja 4 × 200 metrin viestissä 2017. Hänen 100 metrin ennätyksensä on 9,81, 200 metrin 19,31 sekuntia ja hallissa 60 metrin ennätys 6,43.
Noah Lylesin pikkuveli Josephus Lyles on myös pikajuoksija.
Aiheesta muualla

Kuvia tai muita tiedostoja aiheesta Noah Lyles Wikimedia Commonsissa
Miesten 100 metrin juoksun maailmanmestarit
Miesten 200 metrin juoksun maailmanmestarit
Miesten 100 metrin juoksun junioreiden maailmanmestarit
1986: Derrick Florence |
1988: Andre Cason |
1990: Davidson Ezinwa |
1992: Ato Boldon |
1994: Deji Aliu |
1996: Francis Obikwelu |
1998: Christian Malcolm |
2000: Mark Lewis-Francis |
2002: Darrel Brown |
2004: Ivory Williams |
2006: Harry Aikines-Aryeetey |
2008: Dexter Lee |
2010: Dexter Lee |
2012: Adam Gemili |
2014: Kendal Williams |
2016: Noah Lyles |
2018: Lalu Muhammad Zohri |
2021: Letsile Tebogo |
2022: Letsile Tebogo |
2024: Bayanda Walaza
Nelson Mandelan kunnianosoitukset

Mandelaa esittävä patsas Lontoossa.
Nelson Mandelalle (1918–2013) myönnettiin jo elämänsä aikana lukuisia kunnianosoituksia, mikä jatkui hänen kuolemansa jälkeen.
Mandelan mukaan on myös nimetty Mandela-palkinto, joka jaetaan viiden vuoden välein sellaisille henkilöille, jotka ovat omistaneet elämänsä ihmiskunnan palvelukselle.
Nimi ja tittelit

Koko nimeltään Mandela oli Nelson Rolihlahla Mandela. Näistä keskimmäisen hän sai isältään syntyessään ja se tarkoittaa 'rettelöitsijää' xhosaksi. Nimen Nelson hän sai koulussa opettajaltaan, neiti Mdinganelta. Tuon ajan Etelä-Afrikassa oli tapana, että afrikkalaiset lapset saivat opettajiltaan englanninkielisen etunimen, koska englantia puhuvat siirtomaaisännät eivät osanneet ääntää afrikkalaisia nimiä.
Klaani, johon Mandela kuului, oli nimeltään Madiba. Sillä viitattiin klaanin esi-isään, josta koko klaani polveutui, ja siten afrikkalaiset katsoivat tämän olevan tärkeämpi kuin sukunimi. Lisäksi Mandelalle myönnettiin tittelit tata (suom. "isä") ja khulu (suom. "suuri").
Nobelin rauhanpalkinto

Mandelalle myönnettiin vuonna 1993 Nobelin rauhanpalkinto, jonka hän jakoi yhdessä viimeisen apartheid-aikaisen presidentin F. W. de Klerkin kanssa.
Patsaat

Mandelalle on pystytetty ainakin 24 patsasta ympäri maailmaa. Niitä löytyy Etelä-Afrikan lisäksi myös mm. Kuubasta, Yhdysvalloista, Isossa-Britanniassa, Palestiinasta ja Brasiliasta.
Ritarikunnat > Eteläafrikkalaiset

Mapungubwen ritarikunta (Etelä-Afrikka)
Ritarikunnat > Ulkomaalaiset

Bharat Ratna (Intia, 1990)
Presidential Medal of Freedom (Yhdysvallat, 2002)
Elefanttiritarikunta (Tanska)
Ansioritarikunta (Yhdistynyt kuningaskunta)
Pakistanin puolikuu (Pakistan)
Serafiimiritarikunta (Ruotsi, 1997)
Niilin ritarikunta (Egypti, 1997)
Order of Canada (Kanada, 1998)
Ruhtinas Jaroslav Viisaan ritarikunta (Ukraina, 1998)
Australian ritarikunta (Australia, 1999)
Isabella Katolilaisen ritarikunta (Espanja, 1999)
Alankomaiden leijonan ritarikunta (Alankomaat, 1996)
Philadelphian vapauden mitali (USA, 1993)
Pyhän Johanneksen ritarikunta (Yhdistynyt kuningaskunta)
Hymyn ritarikunta (Puola, 2012)
Stara planinan ritarikunta (Bulgaria, 2008)
Musiikki ja elokuvat

Monet artistit ovat omistaneet Mandelalle kappaleitaan. Tunnetuimpia on The Specialsin (nimellä The Special AKA levyttämä) kappale ”(Free) Nelson Mandela” (1984). Stevie Wonder omisti vuoden 1985 Oscar-palkitun kappaleensa ”I Just Called to Say I Love You” Mandelalle, ja siksi Wonderin musiikki kiellettiin Etelä-Afrikassa.
Vuonna 1988, järjestettiin Lontoon Wembleyllä Nelson Mandela 70th Birthday Tribute -konsertti, jolla vastustettiin apartheidia. Simple Minds nauhoitti konserttiin kappaleen ”Mandela Day”, Santana nauhoitti instrumentaalin kappaleen ”Mandela” ja Tracy Chapman esitti kappaleen ”Freedom Now”, joka oli omistettu Mandelalle. Konsertissa soittanut Salif Keita Malista vieraili myöhemmin Etelä-Afrikassa ja äänitti vuonna 1995 kappaleen ”Mandela”.
Brenda Fassien vuoden 1989 kappale ”Black President”, joka oli osoitettu Mandelalle, oli hyvin suosittu, vaikka se oli kielletty Etelä-Afrikassa.
Mandelan elämäntarina oli Nickelbackin vuoden 2006 musiikkivideolla ”If Everyone Cared”.
Mandelan 90-vuotissyntymäpäivän kunniaksi järjestettiin Lontoon Hyde Parkissa 27. kesäkuuta 2008 hyväntekeväisyyskonsertti. Ympäri maailmaa televisioidulla konsertilla kerättiin rahaa Mandelan aidsin vastaiselle kampanjalle 46664:lle, joka on saanut nimensä Mandelan vankinumerosta.
Vuonna 1997 valmistunut elokuva Mandela and De Klerk kertoi Mandelan vankeudesta vapautumisesta. Mandelaa näytteli Sidney Poitier. Mandelan elämään keskittyvässä elokuvassa Goodbye Bafana (2007) Mandelaa näyttelee Dennis Haysbert.
Vuonna 2009 Clint Eastwoodin ohjaaman elokuvan Invictus – voittamaton tapahtumat sijoittuvat Etelä-Afrikassa vuonna 1995 pelatun Rugby World Cup -turnauksen ympärille. Elokuvassa Mandelaa näyttelee Morgan Freeman. Vuonna 2013 julkaistiin Justin Chadwickin ohjaama ja Idris Elban tähdittämä Nelson Mandelan omaelämäkertaan pohjautuva elokuva Pitkä tie vapauteen.
Muuta

Mandela-päivää vietetään vuosittain 18. heinäkuuta, ja silloin juhlitaan yhteisön hyväksi tehtyä työtä. Päivä on YK:n tunnustama.
Vuonna 2001 Mandelalle myönnettiin Kanadan kunniakansalaisuus.
Vuonna 2012 Etelä-Afrikka uusi koko setelisarjansa niin, että jokaisessa setelissä on Mandelan kuva. Randit julkistettiin Mandelan vapauttamisen 22-vuotispäivänä 11. helmikuuta 2012.
Eläintieteilijät Brent E. Hendrixson ja Jason E. Bond nimesivät vuonna 2004 eteläafrikkalaisen Ctenizidae-sukuisen hämähäkin Mandelan mukaan Stasimopus mandelaiksi.
Vuonna 1992 Mandelalle myönnettiin Turkin Atatürk Peace -palkinto, mutta hän ei vastaanottanut sitä, koska Turkki loukkasi kurdien ihmisoikeuksia. Tämän seurauksena turkkilaiset lehdet kritisoivat Mandelaa karkein ilmaisuin. Mandela vastaanotti palkinnon myöhemmin, vuonna 1999.
Nymfón

| Nymfón Νυμφών |
| --- | --- |
Valtiot:  Kreikka
Paikkakunta:  Alexandroúpoli, Évros, Itä-Makedonia ja Traakia
Koordinaatit:  40°45′46″N, 26°04′34″E
Mittaustietoja
Pinta-ala:  1,33 km²
 fiNymfón 
Nymfón (kreik. Νυμφών eli Λίμνη Νυμφών, Límni Nymfón, ”Nymfien järvi”) on järvi Évros-joen suiston alueella Länsi-Traakiassa koillisessa Kreikassa. Sen pinta-ala on noin 1,33 neliökilometriä. Järvi sijaitsee Évroksen haarautumien keskellä lähellä Turkin rajaa, ja kuuluu Évroksen suiston kansallispuistoon. Se saa alueen muiden pienten järvien (Sképi, Tsekoúri, Gynaíka, Spítia) tavoin vetensä pääosin joen talvikauden tulvista.
Oscar Geier

| Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Maa:   Sveitsi> Miesten rattikelkkailu. |
| --- | --- | --- | --- |
|  Hopeaa | Lake Placid 1932 | kahden miehen kelkat |  |
Oscar Arnold Geier (19. elokuuta 1882 Zürich – 5. marraskuuta 1942 New Jersey, Yhdysvallat) oli sveitsiläinen rattikelkkailija ja olympiamitalisti.
Geier voitti 49-vuotiaana hopeaa Lake Placidin olympialaisissa 1932 kahden miehen kelkoista yhdessä itseään 30 vuotta nuoremman Reto Capadruttin kanssa. Hän oli samoissa kisoissa myös maansa neljänneksi sijoittuneessa neljän miehen kelkkojen joukkueessa.
Kumpele

Kumpele
Samuli Paulaharju, Kumpeleen pooki, 1923.
| --- | --- |
Sijainti:  64°40.09′N, 024°23.74′E, Raahe Pohjois-Pohjanmaa Suomi
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kumpele on saari Raahen edustalla Perämerellä. Saari sijaitsee Raahen sataman sisääntuloväylän varrella Iso-Kraaselin eteläpuolella, noin kilometrin Virpiperästä länteen.
Saari on matala ja pääosin lehtimetsän peitossa. Sen eteläosassa on kaksi pientä järveä. Saarella sijaitsevat myös kalasataman veneväylän linjataulut.
Kumpeleessa on edelleen nähtävillä vuonna 1790 rakennetun tunnusmajakan eli pookin kiviset rauniot. Kumpeleen pooki oli Taskun ja Iso-Kraaselin pookien ohella yksi Raahen edustan kolmesta tunnusmajakasta. Pookin puuosat tuhoutuivat tulipalossa 1950-luvulla. Pookin uudelleenrakentamista on toivottu, jotta kulttuurihistoriallisesti arvokas kolmen pookin muodostama kokonaisuus saataisiin palautettua.
Only One (Asteen kappale)

| ”Only One” Aste |
| --- | --- | --- |

Singlen tiedot
 Julkaistu: 4. huhtikuuta 2014
 Tuottaja(t): MGI
 Tyylilaji: rap, pop
 Levy-yhtiö: Monkey Records
Asteen muut singlet
| ”Spaceman” 2013 | ”Only One” 2014 | ”Yhdet sille” 2014 |
"Only One" on Asteen 4. huhtikuuta 2014 julkaisema single, jonka on tuottanut Emma-palkittu MGI. Kappaleen kertosäkeen laulaa St. Patrick. Kappaleen musiikkivideo sai ensi-iltansa 16. toukokuuta 2014 Ilta-Sanomien verkkosivuilla. Kappale oli vain keskinkertainen menestys, sijoittuen kaupallisista listoista singlelistan 13.- ja latauslistan 16. sijalle. Radiolistalla kappaleen paras sijoitus oli listan 87. sija.
Listasijoitukset

| Lista | Paras sijoitus |
| --- | --- |
Suomen virallinen singlelista: 13 
Suomen virallinen latauslista: 16 
Radiolista: 87
Koulukunta

Koulukunta tarkoittaa samoja periaatteita noudattavaa ryhmää tai suuntausta esimerkiksi tieteen tai taiteen alalla. Käsitteellä viitataan yleensä jonkin näkemyksen kannattajien joukkoon tietyn tieteen, taiteen, ideologian tai urheilulajin alalla.
Koulukuntia on ollut ja on edelleen muiden muassa kansantaloustieteessä (esimerkiksi keynesiläinen, monetaristinen ja itävaltalainen koulukunta), jossa koulukunnat syntyvät erimielisyyksistä, sekä taidehistoriassa, jossa termi koulukunta kuvaa taiteilijaryhmää, joiden teokset osoittavat tyylillistä, maantieteellistä tai ajallista samanlaisuutta. Oikeustieteessä koulukuntia esiintyy oikeusfilosofiassa (muiden muassa luonnonoikeus ja positivistinen oikeus), ja koulukunnat perustuvat lakien filosofiseen tarkasteluun. Lääketieteessä on esiintynyt antiikin aikana kolme koulukuntaa: empiirinen, dogmaattinen ja metodinen. Luonnontieteissä esiintyy kilpailevia hypoteeseja, joita tieteilijät asettuvat tukemaan ennen niiden testaamista. Valtiotieteessä esiintyy erilaisia aatteita eli ismejä, jotka itsessään jakautuvat omiin koulukuntiinsa.
Rugelach

Suklaarugelach
Rugelach on juutalainen leivonnainen. Se on aškenasijuutalaista alkuperää ja erityisen suosittu Israelissa, jossa sitä myydään yleisesti kahviloissa ja leipomoissa. Se on suosittu myös eurooppalaisten ja amerikkalaisten juutalaisten keskuudessa.
Perinteisesti rugelachit ovat puolikuun muotoisia, ja ne valmistetaan kolmionmuotoisesta taikinasta, joka kääritään täytteen ympärille. Joidenkin lähteiden mukaan sekä rugelach että ranskalainen voisarvi ovat molemmat saman wieniläisen leivonnaisen kehitysmuotoja. Urbaanin legendan mukaan Wienissä keksittiin valmistaa puolikuun mallisisa leivonnaisia vuoden 1683 Wienin taistelun voiton kunniaksi. Todellisuudessa näyttää kuitenkin siltä, että sekä rugelach ja sen väitetty edeltäjä Kipferi ovat vielä vanhempia, kun taas voisarvi modernissa muodossaan kehitettiin vasta 1800-luvulla. Tämä on johtanut näkemyksiin, joissa voisarvea pidetään rugelachin ja Kipferin jälkeläisenä.
Rugelach voidaan valmistaa myös struudelin malliseksi mutta kuitenkin niin, että se leikataan paloiksi ennen paistamista.
Käännös suomeksi
Roberta Melesi

Roberta Melesi vuonna 2019.
Roberta Melesi (s. 18. heinäkuuta 1996) on italialainen alppihiihtäjä.
Vuoden 2013 Euroopan nuorten olympiafestivaaleilla Melesi saavutti hopeaa suurpujottelussa. Alppihiihdon maailmancupissa Melesi kilpaili ensimmäisen kerran Lienzin suurpujottelussa joulukuussa 2017. Ensimmäiset maailmancupin pisteensä hän saavutti Söldenin suurpujottelussa lokakuussa 2019 oltuaan 24:s.
Oscar Ghiglia

Oscar Ghiglia vuonna 1969
Oscar Ghiglia (13. elokuuta 1938 Livorno – 3. maaliskuuta 2024) oli italialainen klassisen musiikin kitaristi.
Ghiglia syntyi taiteelliseen perheeseen. Hänen isänsä ja isoisänsä olivat taidemaalareita, äiti edistynyt pianisti. Ghiglia itsekin aloitti varhain kuvataiteellisen työn, mutta suuntautui pian enemmän musiikkiin. 14-vuotiaana hän aloitti klassisen kitaransoiton opinnot Rooman Conservatorio Santa Ceciliassa. Siellä hän sai kunniasertifikaatteja sekä kitaransoitossa että teoreettisissa oppiaineissa. Vuonna 1957 Ghiglia aloitti Andrés Segovian johdolla opiskelun Sienan Accademia Musicale Chigianassa ja sitten Espanjan Santiago de Compostelassa (1958–1963). Segovian ohjaus vaikutti hänen taiteelliseen kehitykseensä huomattavissa määrin. Ghiglia sai opetusta myös venezuelalaiselta virtuoosi Alirio Díazilta.
Valmistuttuaan Accademia Musicale Chigianasta vuonna 1962 Ghiglia sai merkittäviä palkintoja, kuten ensipalkinnot Orensen kitarakilpailussa, Santiago de Compostelan kitarakilpailussa (1963) ja Radio Francen kansainvälisessä kitarakilpailussa (1963). Viimeksi mainitun voittonsa jälkeen Ghiglia pääsi stipendillä Pariisin Schola Cantorumiin, jossa hän opiskeli musiikin historiaa Jacques Chailleyn johdolla vuosina 1963–1964. Kesällä 1964 Segovia valitsi Ghiglian avustajakseen Kalifornian yliopistossa, Berkeleyssä pitämilleen kursseille. Sittemmin Ghiglia on pitänyt konsertteja ja johtanut mestarikursseja eri puolilla maailmaa. Ensimmäiset kiertueensa hän teki Yhdysvaltoihin ja Japaniin vuosina 1964–1965. Ison-Britannian-ensiesiintymisensä hän teki vuonna 1966.
Ghiglian yhteistyökumppaneihin ovat esiintyjinä ja levyttäjinä kuuluneet muiden muassa Victoria de los Ángeles, Jan DeGaetani, Gerald English, John McCollum, Jean-Pierre Rampal, Julius Baker, Giuliano Carmignola, Franco Gulli, Salvatore Accardo ja Régis Pasquier. Ghiglia kuului myös International Classic Guitar Quartetin perustajajäseniin. Hän on tehnyt levytyksiä Angel ja Nonesuch Records -yhtiöille.
Ghiglia perusti vuonna 1969 Aspenin musiikkijuhlien ja -koulun (Colorado) kitaransoiton laitoksen. Siellä hän opetti kahdenkymmenen vuoden ajan. Hänellä on ollut lukuisia vierailevia professuureja ja taiteilijaresidenssejä. Hän perusti Gargnanon kansainvälisen kitarakilpailun. Vuosina 1983–2005 Ghiglia opetti Baselin musiikkiyliopistossa Sveitsissä. Vuonna 2004 hän sai Hartfordin yliopiston kunniatohtorin arvon. Accademia Musicale Chigianassa opettamisen hän aloitti vuonna 1976. Hänen opiskelijoidensa joukossa ovat olleet Marcin Dylla, Eliot Fisk, Shin-ichi Fukuda, Stefano Grondona, Sharon Isbin ja Elena Papandreou.
Olavi Salaterä

Olavi Tapio Salaterä, vuoteen 1930 Salander (5. elokuuta 1917 Mäntsälä – 12. huhtikuuta 1982 Uusikaupunki) oli sosionomi, joka toimi Uudenkaupungin kaupunginjohtajana.
Henkilöhistoria

Olavi Salaterän vanhemmat olivat liikkeenharjoittaja Arvo Jaakko Salaterä (Salander) ja Linda Amanda Brusila ja puoliso vuodesta 1943 kirjastonhoitaja Maire Mirjam Vilva. Salaterä suoritti Yhteiskunnallisen korkeakoulun kunnallis- ja hallinnollisen tutkinnon 1941 ja jatkokurssit 1957 ja 1963. Hän toimi Lappeen kunnakamreerina 1945–1950, Kangasalan kunnanjohtajana 1950–1960 ja Uudenkaupungin kaupunginjohtajana 1960–1975. Salaterällä oli useita alueellisia, maakunnallisia ja kansallisia luottamustoimia. Sotilasarvoltaan hän oli ylikersantti.
Julkaisuja

Vähennykset kunnallisverotuksessa, 1941
Uusikaupunki: Nystad, 1962, toim. Olavi Salaterä ym.
Roberta Invernizzi

Roberta Invernizzi
Roberta Invernizzi (s. 1966) on italialainen taidemusiikin laulaja, äänialaltaan sopraano. Hän on kotoisin Milanosta. Hän opiskeli alun perin pianon- ja kontrabassonsoittoa ennen kuin siirtyi laulun pariin Margaret Heywardin opastuksella. Myöhemmin hän erikoistui barokkiajan ja klassismin kauden musiikkiin; barokkiohjelmistoa hänelle tekivät tutuiksi Emma Kirkby ja Evelyn Tubb. Hänen ohjelmistoonsa on kuulunut muun muassa Georg Friedrich Händelin kamarikantaattien sarja, jonka hän levytti italian kielellä Fabio Bonizzonin johdolla. Lisäksi Invernizzi on tulkinnut Antonio Vivaldin tuotantoa ja työskennellyt sellaisten kapellimestareiden kuin Rinaldo Alessandrinin, Alan Curtisin, Fabio Biondin, Diego Fasolisin sekä Jordi Savallin kanssa.
Invernizzi on esiintynyt muun muassa Roomassa, Milanossa, Wienissä, Prahassa, Lontoossa, Pariisissa, Madridissa, Berliinissä, New Yorkissa, San Franciscossa ja Los Angelesissa. Hän on tehnyt yhteistyötä muiden muassa Il Giardino Armonico -, Archibudelli- ja Il Complesso Barocco -kokoonpanojen kanssa. Tammikuussa 1998 Gustav Leonhardt kutsui hänet soittamaan New York Collegiumin avajaiskonserttiin.
Invernizzi on levyttänyt muun muassa Opus 111 -levymerkille. Hänen saamiensa palkintojen joukossa on Diapason d'Or. Hän aloitti vuonna 1997 barokkilaulannan opettamisen Centro di Musica Antica Pietà dei Turchinissa Napolissa, jonne hän myös asettui asumaan.
Näky

Tuntemattoman taiteijan tekemä lasimaalaus vuodelta 1913. Museum of Church History and Art, Salt Lake City, Utah.
Näky käsitetään uskonnoissa yliluonnollisena ilmestyksenä, joka uskonnon seuraajien mielestä on saatu ilmoituksena jumaluudelta, joko suoraan tai epäsuorasti profeetan kautta. Näky saattaa sisältää jumalallista tai tulevaisuutta koskevaa tietoa.
Kirjoitetussa muodossa olevaa näkyä kutsutaan kristinuskossa apokalypsiksi.
Monissa kulttuureissa hallusinogeenisillä aineilla on perinteisesti voitu avustaa näkyjen syntymistä.